Ayam jantan Minorca Hitam dan ayam betina Minorca Putih, ilustrasi dari *Geflügel-Album* oleh Jean Bungartz, 1885
**Minorca**, Catalan: **Gallina de Menorca**code: ca is deprecated , Sepanyol: **Menorquina**code: es is deprecated , adalah satu baka ayam yang berasal daripada pulau Menorca, Kepulauan Balearic, tenggara Sepanyol. Ia terkenal sebagai unggas pertunjukan di banyak negara di dunia, akan tetapi di tempat asalnya di pulau Menorca; ia merupakan baka terancam yang dianggap menghadapi risiko kepupusan.

Sejarah
-------

Minorca jenis antarabangsa telah dibiakkan rakyat Britain berdasarkan baka asli ayam Menorca. Prosesnya bermula semasa pendudukan Britain di pulau ini pada tahun 1708 sehingga 1783, tetapi tidak jelas sama ada prosesnya dilakukan di pulau ini atau di Britain. Kemungkinan ia bermula di Menorca dan bersambung di Britain, di mana ayam-ayam yang diimport daripada Menorca pada tahun 1780an telah didokumenkan. Menjelang 100 tahun kemudian, bakan (yang mana dianggap sebagai satu variati baka "Spanish") menjadi biasa dan telah lama wujud di Devon dan Cornwall, barat daya England, di mana ia dipandang tinggi sebagai baka ayam penelur. Ia telah dipamerkan di Paris, di bawah nama "Barbezieux", dan berkembang ke seluruh dunia. Ia tiba di Jerman pada akhir tahun 1870an, dan dimasukkan ke dalam *Standard Kesempurnaan* Persatuan Unggas Amerika pada tahun 1888.

Banyak cubaan dilakukan untuk mengubahsuai beberapa ciri-ciri fizikal baka ini termasuk saiz badan dengan mengacukkan dengan Langshan), saiz balung dan cuping telinga, dan kedudukan leher. Percubaan ini tidak mendatangkan sebarang manfaat pada keupayaan bertelurnya sebagai ayam penelur.

Baru-baru ini, Minorca tidak lagi biasa ditemui di tempat asalnya. Pada tahun 2004, satu projek untuk menilai jumlah dan kualiti stok ayam yang masih ada di ladang-ladang dan rumah-rumah desa di pulau ini telah diselesaikan di *Centre de Capacitació i Experiències Agràries de Mao*, sebuah kolej pertanian di Mahón, dan keputusannya diterbitkan pada tahun 2006. Sekawan ayam baka telah dipilih berdasarkan kualiti yang mana terdiri daripada 30 ekor ayam jantan dan 150 ekor ayam betina di kolej ini, serta 600 ekor lagi diagihkan pada para pembiak tempatan.

Pada tahun 2012, satu program pemuliharaan dan peningkatan ke atas baka Minorca telah diluluskan, yang akan diuruskan oleh Associació de Gallines Menorquines, sebuah persatuan para pembiak ayam di pulau Menorca. 

Minorca disenaraikan oleh Ministerio de Agricultura, Alimentación y Medio Ambiente, Kementerian Pertanian Sepanyol, antara baka-baka asli yang diancam kepupusan. Populasinya di Sepanyol pada akhir tahun 2012 adalah 460 ekor; semuanya di Kepulauan Balearic.

Ciri-ciri
---------

Di Sepanyol, Minorca adalah baka bersaiz sederhana dengan warna bulu seragam berwarna hitam berkilat kehijauan. Berat ayam jantan sekitar 2.8 kg manakala ayam betina sekitar 2.2 kg. Bentuk belakangnya bercerun manakala ekornya hampir mendatar. Balung, muka dan pial berwarna merah terang. Balungnya licin dan berbentuk sikat, dengan enam titik/puncak; yang mana ia tegak berdiri pada ayam jantan manakala senget ke sebelah sisi pada ayam betina. Pialnya besar, licin serta bertekstur cantik. Cuping telinganya berwarna putih, sangat besar serta berbentuk oval atau almond. Kulitnya berwarna putih, dan kakinya berwarna hitam atau warna *slate* tua.

Standard Unggas Britain memperincikan berat yang yang lebih besar, antara julat 2.70–3.60 kg bagi kedua-dua ayam jantan dan betina. Di United Kingdom, variati warna biru dan putih diiktiraf, dan di beberapa negara lain terdapat variati buff (kuning cair) dan belang (*barred*). Kelainan dengan balung ros juga diiktiraf di beberapa negara, kecuali Sepanyol. Terdapat juga bantam Minorca, yang mana di beberapa negara juga mempunyai balung ros.

Kegunaan
--------

Minorca sering kali dibela sebagai baka hiasan. Walaupun begitu, ia juga adalah ayam penelur yang baik. Ayam betina mula bertelur pada umur 26 minggu (6.5 bulan) pada kadar purata 120 biji telur berwarna putih setiap tahun. Berat telurnya lebih 65 g bermula pada minggu ke-57 umur ayam betina.

Rujukan
-------

1. 1 2 3  D. Villalba, A. Francesch, A. Pons, J. Bustamante, M. Espadas, V.Y. Santonja, D. Cubiló (2006). Caracterització productiva de la gallina Menorca (in Catalan). *Informació tècnica: Centre de Capacitació i Experiències Agràries de Maó (Menorca)* **55** (March 2006).
2. 1 2 3 4  Victoria Roberts (2008). *British poultry standards: complete specifications and judging points of all standardized breeds and varieties of poultry as compiled by the specialist breed clubs and recognised by the Poultry Club of Great Britain*. Oxford: Blackwell. ISBN 9781405156424. p. 177–80.
3. 1 2  Races autòctones de les Illes Balears: Gallina de Menorca: Caràcters generals (in Catalan). Govern de les Illes Balears. Accessed September 2014.
4. 1 2  APA Recognized Breeds and Varieties: As of January 1, 2012. American Poultry Association. Archived 4 November 2017.
5. 1 2 3  Liste des races et variétés homologuée dans les pays EE (28.04.2013). Entente Européenne d’Aviculture et de Cuniculture. Archived 16 June 2013.
6. ↑  Breed Classification. Poultry Club of Great Britain. Archived 12 June 2018.
7. 1 2 3 4 5 6 7 8  Miguel Fernández Rodríguez, Mariano Gómez Fernández, Juan Vicente Delgado Bermejo, Silvia Adán Belmonte, Miguel Jiménez Cabras (eds.) (2009). *Guía de campo de las razas autóctonas españolas* (in Spanish). Madrid: Ministerio de Medio Ambiente y Medio Rural y Marino. ISBN 9788449109461. p. 661–663.
8. ↑  William Bernhard Tegetmeier, Harrison Weir (illustrator) (1873). *The Poultry Book: comprising the breeding and management of profitable and ornamental poultry, their qualities and characteristics; to which is added "The Standard of Excellence in Exhibition Birds," authorized by the Poultry Club*. New edition, greatly enlarged. London; New York: George Routledge and Sons.
9. ↑  Rassetafeln: Minorka (in German). Bund Deutscher Rassegeflügelzüchter. Accessed September 2014.
10. ↑  Chickens. Poultry Club of Great Britain. Archived 9 November 2018.
11. ↑  Programa de conservación y mejora de la raza gallina Menorquina (in Catalan). Departamento responsable del subprograma de genética avícola del IRTA, 2012. Accessed September 2014.
12. ↑  Raza aviar MENORQUINA: Datos Censales (in Spanish). Ministerio de Agricultura, Alimentación y Medio Ambiente. Accessed September 2014.
13. ↑  Raza aviar MENORQUINA: Datos Morfológicos (in Spanish). Ministerio de Agricultura, Alimentación y Medio Ambiente. Accessed September 2014.

| * l
* b
* s
Baka ayam daripada Sepanyol |
| --- |
| 
* Andalusia (Andaluza Azul)
* Cara Blanca
* Castellana Negra
* Catalana
* Combatiente Español
* Empordanesa
* Enana Flor d’Ametller
* Euskal Oiloa
* Extremeña Azul
* Galiña de Mos
* Gallina del Sobrarbe
* Gallina Ibicenca
* Indio de León
* Mallorquina
* Minorca (Menorquina)
* Murciana
* Pardo de León
* Pedresa
* Penedesenca
* Pintarazada
* Pita Pinta
* Pitiüsa
* Sepanyol (Ayam Sepanyol Hitam Bermuka Putih)
* Utrerana
* Valenciana de Chulilla

 |
| Lihat juga: Senarai baka ayam |